text: [{"text_idx": "#000002", "text": "Wolu miilla gobbuwa mereero aantimmanna sufo noose lopho jawaachisha hedote giddo wortino illachaati. Kuni miilla gobbuwa mereero taalashshonna suffanno dagoomittetenna miinju lopho abbate illachishinoho."}, {"text_idx": "#000003", "text": "Beeqqisaancho lopho hedote giddo worinohu kuni illachi; mimmitu anga amande lophinannita jawaachishannoho. Gobbuwate mereero hee\u2019ra noosihu dagoomittete,miinju lopho latishshi mallaadaancho ikkikkinni;beeqqisaancho ikka noosi yitannota kaajjado illachano amaddinote."}, {"text_idx": "#000005", "text": "Songo wodiidi Afriki Johansbergete harissanni keeshshitino gamooshshinni; gobbanke uurrinshaho miila ikkate shiqishshino xa`mo wo\u2019ma huuronni kaajjishshino. Konninnino gobbate gede bayira dipoloomaasete seyoo borreessiinsoonni."}, {"text_idx": "#000007", "text": "Konninnino aleenni gobbate gede hanaffino buxima dhagge assate haaro dhaggete harinshora jawa dhuka ikkasera dandaannota ammannanni. Baxxinohunnino songote fayinaansete uurrinsha \u201cNew Development\u201d labbino baca usuraanonna gadachishshanno akatubba haranchonna seeda yanna liquubba qallotennino ikko kaa`lotenni afi\u2019rate dandiissanno woyyitino kaayyo kalaqannoseha ikkanno."}, {"text_idx": "#000008", "text": "Gobbanke BRICS gobbuwa miila, baxxinohunnino Chayinunna Hindete ledo konni albaanni luphiima ikkino miinju xaadooshshi nooseta ikkasi; gaamote miila ikkase tenne gobbuwati dureeyye hala`ladunni Itophiya dagganno gede assate ragaanni noosi qeechi luphiima ikkannota ammannanni."}, {"text_idx": "#000009", "text": "Aanteteno beeqqisaancho lopho hedote giddo worino gaamote illachi kaiminni; konni albaanni noorinnino ikko xa yannara miila ikkitino gobbuwa ledo xaande loosatenni gobbate gede hananfoommota latishshu harinsho gummaame assatenni daganke duuchu handaari horaameeyye assa dandiissanno woyyitino kaayyo amade daynoho."}, {"text_idx": "#000010", "text": "Mootimma gaamote miila ikka noose istiraateejiikete horaameessimma balaxxe huwatatenni, miila ikkate xa`mo shiqishatenni hanafe xa`mo adhamooshshe afidhanno geeshsha qaaffino hayyo, xiinxallinoonni dipoloomaasete doogo luphi yiino afamishsha uyinannite; gobbate gedeno bayira dipoloomaasete kaayyooti!"}, {"text_idx": "#000014", "text": "Dhaggese, dagase batinyi, luphiima lopho abbitanni noo boode gobbuwa mereero ikkase, haanju harumi, giwirinnunni meessa dandaate assinanni hee`noonni wo`naalshi; hattono xaphooma laalchu lopho mitteenni miilla gobbuwanni ammannoonnihura miilimmatenni doorantino Itophiyu. Tini mulla dagginota ikkikkinni suwashshunna halaalaancho ikkino xaadooshshe kalaqatenniiti."}, {"text_idx": "#000019", "text": "Haaru diri hexxonke gumulleemoha ikkanno gede!"}, {"text_idx": "#000022", "text": "Save my name, email, and website in this browser for the next time I comment."}]